कल्पाक्कम
कल्पाक्कम (Kalpakkam) भारत के तमिल नाडु राज्य के कांचीपुरम ज़िले में स्थित एक शहर है। यह राज्य की राजधानी, चेन्नई, के ७० किमी दक्षिण में बंगाल की खाड़ी के किनारे स्थित है। यह भारत सरकार के परमाणु ऊर्जा विभाग के मद्रास परमाणु ऊर्जा संयंत्र तथा इंदिरा गांधी परमाणु अनुसंधान केन्द्र के लिये प्रसिद्ध है। इसके अलावा यह पुरातात्विक महत्व के मंदिरों के लिये भी प्रसिद्ध है।